સમર વેકેશનમાં દાર્જિલિંગ જનારાઓની સંખ્યા ખૂબ હોય છે, પણ તેની પાસે જ આવેલ અને એટલું જ ખૂબસૂરત કાલિમપોંગ લોકોની ભીડથી બચતું રહ્યું છે. દરિયાની સપાટીથી 1250 મીટરની ઉંચાઈએ આવેલું કાલિમપોંગ ઉનાળાની તપતી, અકળાવનારી ગરમીમાં કૂલ એહેસાસ કરાવે છે. પર્યટકોની સંખ્યા ઓછી હોવાને કારણે અહીં ખાવાનું ઘણું સસ્તું છે, અને હોટલ પણ સરળતાથી અને કિફાયતી કિંમતમાં મળી રહે છે. એટલે મનની સાથે ખિસ્સાને પણ રાહત. જો તમને રાફ્ટિંગનો શોખ હોય તો આ જગ્યા તમારા માટે સ્વર્ગ સમાન છે, કારણે કે નજીકનમાં જ વહેતી તિસ્તા નદી તમને રાફ્ટિંગ માટે ખુલ્લું આમંત્રણ આપે છે. અહીં દૂર સુધી ફેલાયેલા ચોખા, મકાઈ, બાજરી અને મોસમી ફળોનાં લીલાંછમ ખેતરો અને ફૂલોથી લદાયેલી ખીણોમાંથી આવતી મંદ મંદ સુગંધ તમને અહીંથી જવા નહીં દે!